Секторот за инспекциски надзор во областа на социјалната заштита и заштита на децата при Министерството за труд и социјална политика, преку Главниот инспектор за социјална заштита Зоранчо Стојанов со службена легитимација број 28-0001 и инспекторот за социјална заштита Садат Нуредини со службена легитимација број 28-0018, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Тетово, со седиште на ул,,121,, број 2, Тетово, застапуван од ВД Директорот Магдалена Веселиноска, со Записник ИП1 број 16-1 од 23.01.2025 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,,број 104/2019, 146/2019, 275/2019, 302/2020, 311/2020 и 163/2021, 294/2021, 99/2022, 236/2022 и 65/2023) го донесе следното:

**Р Е Ш Е Н И Е**

Се наредува на Магдалена Веселиноска, ВД Директор на ЈУМеѓуопштински центар за социјална работа Тетово (во натамошниот текст: Центарот), за отстранување на констатираните недостатоци и неправилности во применатана Законот за социјална сигурност за старите лица, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице.

**1.** Центарот, да ги преиспита донесените решенија за престанок на правото на социјална сигурност за старите лица број 11907-1193/19/24 од 26.09.2024 на корисникот Б.Б. број 1907-320/19/24 од 26.09.2024 година на корисникот Р. И. број 1401-216/22.24 од 26.09.2024 година на корисникот С. Ч. број 1401-499/20/24 од 26.09.2024 година на корисникот С.Б.и останатите решенија на корисниците на правото на социјална сигурност за старите лица, во кои погрешно го констатирал периодот на неосновано примени средства, а со тоа и висината на неосновано примените средства и да донесе ново решение со кое ќе го замени претходното решение, односно при преиспитувањето на решенијата да ја утврди фактичката состојба и правилно да го утврди периодот на неосновано примени средства истовремено да го утврди периодот кога корисниците го исполнувале условот што се однесува на возраста за остварување и користење на правото, во согласност со член 3 и член 15 од Законот за социјална сигурност на старите лица и член 301 до 305 од Законот за социјалната заштита.

**Рокот за извршување на изречената инспекциска мерка изнесува 30 дена од денот на приемот на решението и постојано.**

**2.** Центарот, да го преиспита донесеното решение за престанок на правото на социјална сигурност за старите лица број 1401-261/21/24 од 17.04.2024 година на корисникот Џ.И.и останатите решенија на корисниците во постапки кои се иницирани врз основа на електронска размена на податоци со агенција за катастер на недвижности, да ја преиспита и правилно да ја утврди фактичката состојба за имотната состојба на корисникот, односно да прибави соодветни и дополнителни докази за имотот и локацијата на имотот како и да изврши непосреден увид за правилно утврдување на постоењето на фактите во однос на имотната состојба која е добиена врз основа на електронската размена на податоци со агенцијата за катастар на недвижности, во согласност со член 15 од Законот за социјална сигурност на старите лица и член 273 и член 274 од Законот за социјалната заштита.

**Рокот за извршување на изречената инспекциска мерка изнесува 30 дена од денот на приемот на решението и постојано.**

**3.** Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го задржува неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку Главниот инспектор за социјална заштита Зоранчо Стојанов со службена легитимација број 28-0001 и инспекторот за социјална заштита Садат Нуредини со службена легитимација број 28-0018 изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Тетово со седиште на ул.,,121,, број 2 Тетово застапуван од ВД Директорот Магдалена Веселиноска и составија Записник ИП1 број 16-1 од 23.01.2025 година, во кој се констатирани недостатоци и неправилности во предметите за остварување и користење на правото на социјална сигурност за старите лица.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во управна постапка, постапка од работен однос и инспекциски надзор во втор степен во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-1 на 31.01.2025 година.

**Инспектори за социјална заштита:**

**Зоранчо Стојанов**

**Садат Нуредини**